**CONTRACT DE DELEGARE A GESTIUNII PENTRU ASIGURAREA ÎN CONTINUARE A TRANSPORTULUI PUBLIC JUDEȚEAN DE PERSOANE PRIN CURSE REGULATE ÎN ARIA TERITORIALĂ**

 **DE COMPETENŢĂ A JUDEȚULUI BACĂU**

 **Nr. \_\_\_\_\_\_\_\_\_\_\_\_\_\_ din data de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Prezentul Contract de delegare a gestiunii pentru asigurarea în continuare a transportului public judeţean de persoane prin curse regulate a fost încheiat la sediul Consiliului Judeţean BACĂU, între:

 **(1) JUDEȚUL BACĂU**, cu sediul în municipiul Bacău, Str. Mărășești nr.2, judeţul Bacău, telefon 0234537200, fax 0234535012, email csjbacau@csjbacau.ro, având codul de înregistrare fiscală nr.5057580, avand contul de virament nr. RO88TREZ06124510220XXXXX deschis la Trezoreria Municipiului Bacău, reprezentat prin președinte Valentin Ivancea, în calitate de delegatar, pe de o parte**,** denumită în continuare Entitate Contractantă,

 Şi/

 **(2)** **S.C\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(oferta castigare)** cu sediul în (adresa) ………………………………. ………………………….., înregistrată sub nr. ……………………. la Registrul Comerţului de pe lângă Tribunalul ……………… având codul unic de înregistrare …………………….., reprezentat legal prin ………………………….., având funcţia de …………………………….., în calitate de delegat, pe de altă parte, denumită în continuare **Operator.**

În temeiul:

* dispozițiilor art.5 alin.(5) din Regulamentul (CE) nr.1370/2007al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr.1191/69 și nr.1107/70 ale Consiliului, cu modificările și completările ulterioare,
* Legii serviciilor publice de transport persoane în unitățile administrativ-teritoriale nr.92/2007, cu modificările și completările ulterioare;
* Ordinului Ministerului Transportului nr.972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;
* prevederilor Hotărârii Consiliului Județean Bacău nr.187/2012 privind aprobarea „Programului de transport public de persoane prin servicii regulate, în trafic judeţean, pentru perioada 01 Mai 2013 – 30 Iunie 2019”, cu modificările și completările ulterioare;
* Hotărârea Consiliului Județean Bacău nr.265/22.12.2021 privind prelungirea valabilităţii Programului de transport public de persoane prin servicii regulate, în trafic judeţean valabil pentru perioada 01.01.2014 - 30.06.2019 aprobat prin Hotărârea Consiliului Judeţean Bacău nr.187/2012, cu modificările şi completările ulterioare;
* Hotărârea Consiliului Județean Bacău nr.39/10.02.2022 privind pentru aplicarea măsurii de urgență privind aprobarea procedurii de atribuire directă a Contractului de delegare a gestiunii serviciului de transport public judeţean de persoane, pe traseele din Programul de transport public judeţean de persoane prin curse regulate, în Judeţul Bacău, rămase neoperate, pe bază de anunț public, precum și a modelului Licenței de traseu, a modelului caietului de sarcini al Licenței de traseu, a criteriilor de evaluare, a punctajelor și a metodologiei de punctare privind criteriile de evaluare a operatorului de transport;
* Hotărârea Consiliului Județean Bacău nr.176/31.08.2022 privind aprobarea Regulamentului pentru efectuarea serviciului de transport public judeţean de persoane prin curse regulate (Anexa 1) şi a Caietului de sarcini al serviciului de transport public judeţean de persoane prin curse regulate, în judeţul Bacău (Anexa 2), cu modificările și completările ulterioare.

 Prezentul Contractare ca scop prestareaîn continuare, până la data *de începere efectivă a prestării serviciului aferent contractelor de delegare a gestiunii serviciului de transport public judeţean de persoane prin curse regulate în judeţul Bacău, pentru noul program de transport public județean de persoane, valabil în perioada 2023-2032*”, în conformitate cu prevederile art. 1 din Hotărârea Consiliului Județean Bacău nr. 162/2023 privind modificarea Hotărârii Consiliului Județean Bacău nr. 284/2022 privind aprobarea unor măsuri pentru asigurarea continuității transportului public de persoane prin curse regulate în aria teritorială de competență a județului Bacău, prin prelungirea valabilității contractelor de delegare de 31 decembrie 2022, a transportului public județean de persoane prin curse regulate, în aria teritorială de competenţă a județului Bacău, de către operatorii de transport care dețin licențe de traseu valabile pe traseul respectiv.

 Prin urmare**,** luând în considerare cele de mai sus, părţile convin să încheie prezentul Contract după cum urmează:

# CAPITOLUL 1

#  DEFINIŢII

# În măsura în care nu se prevede altfel, termenii şi expresiile folosite în Contract vor avea următorul înţeles:

|  |  |
| --- | --- |
| “A.N.R.S.C.” | Înseamnă Autoritatea Naţională de Reglementare pentru Serviciile Comunitare de Utilităţi Publice |
| “Autoritate de autorizare” | Înseamnă Compartimentul Autoritatea Judeţeană de Transport din cadrul aparatului de specialitate al Consiliului Judeţean Bacău prin care Consiliul Judeţean Bacău asigură, organizează, reglementează, autorizează, coordonează şi controlează prestarea serviciului de transport public de persoane prin curse regulate, desfăşurat între localităţile judeţului Bacău |
| "Entitatea contractantă" | Înseamnă autoritatea locală competentă: unitatea administrativ-teritorială JUDEŢUL BACĂU prin Consiliul Judeţean Bacău, care are competenţa legală de a delega gestiunea serviciului de transport public judeţean de persoane prin curse regulate |
| "Continuitatea serviciului de transport public" | Înseamnă capacitatea de menţinere şi reconstituire a funcţiilor esenţiale ale serviciului de transport, respectiv activităţile sau sarcinile pe care un operator de transport trebuie să le îndeplinească în siguranţă pentru asigurarea limitată a serviciilor vitale pentru susţinerea funcţiilor social/ economice ale unei zone, în cazul unor situaţii perturbatoare previzionate sau de urgenţă |
| "Contract" | Înseamnă prezentul Contract de delegare a gestiunii serviciului de transport public judeţean de persoane prin curse regulate, inclusiv toate anexele la acesta. |
| "Data Intrării în Vigoare" | Înseamnă data semnării prezentului Contract |
| "Licenţă de traseu" | Înseamnă actul tehnic şi juridic emis de Autoritatea locală competentă, ca anexă la contractul de delegare a gestiunii, opozabilă faţă de organele cu atribuţii de control în trafic, care atestă că Operatorul are dreptul să presteze serviciul de transport persoane, efectuat pe căi publice de transport rutier cu autobuze, pe un anumit traseu. |
| Operator | Înseamnă Operatorul de transport rutier - întreprindere care desfăşoară activitatea de transport rutier de mărfuri şi/sau persoane, contra cost. |
| "Partea" | Înseamnă Entitatea contractantă sau Operatorul |
| "Părţi" | Înseamnă Entitatea contractantă şi Operatorul |
| "Program de circulaţie" | Înseamnă documentul utilizat în transportul rutier judetean de persoane prin curse regulate, care conţine în principal informaţii privind traseul, capetele de traseu, lungimea traseului, staţiile pentru îmbarcarea/debarcarea călătorilor, distanţele dintre staţii, zilele de circulaţie a curselor, orele de sosire a curselor judeţene în/la staţiile publice/capetele de traseu. |
| "Programul de transport" | Înseamnă documentul întocmit şi aprobat de Entitatea contractantă, prin care se stabilesc traseele, Programele de Circulaţie, numărul mijloacelor de transport necesare şi capacitatea minimă de transport pentru efectuarea transportului rutier judeţean de persoane prin curse regulate în aria teritorială de competenţă a Entităţii Contractante. Programul de transport este ataşat la prezentul Contract – **Anexa 1.1**Capacitatea de transport a autovehiculului este dată de numărul de locuri pe scaune înscris în certificatul de clasificare pe stele sau categorii. |
| “Serviciu de transport public judeţean de persoane prin curse regulate” | Înseamnă serviciul de transport public judeţean de persoane efectuat între localităţile JUDEŢULUI BACĂU, fara a depăşilimitele administrativ-teritoriale ale acestuia. |
| "Titluri de călătorie" | Înseamnă orice bilete, abonamente, taxe de călătorie, legitimaţii de călătorie, autorizaţii de calatorie gratuita, carduri magnetice sau contactless emise conform prevederilor legale de autorităţile competente sau operatori, dupa caz, in baza carora este permis accesul in mijloacele de transport public, iar calatoria este autorizata; Titlurile de călatorie sunt nominale sau nenominale, transmisibile saunetransmisibile, după caz. |
| "Zi" | Zi calendaristică |

# CAPITOLUL 2

# OBIECTUL CONTRACTULUI

**2.1.** Obiectul prezentului Contract îl constituie delegarea sarcinilor şi responsabilităţilor către Operator cu privire la prestarea și asigurarea în continuare a transportului public județean de persoane prin curse regulatepe raza administrativ-teritorială a județului Bacău.

**2.2.** Operatorul va presta serviciul public de transport județean de persoane prin curse regulate, efectuat cu autobuze deținute în proprietate sau în baza unui contract de leasing, pe traseul/traseele:

**traseul cod 8 Bacău-Filipeni-Fruntești în lungime de 37 km;**

**2.3** Autobuzele cu care se efectueaza transportul public judetean de persoane prin curse regulate sunt autobuzele titulare cu care Operatorul a fost desemnat castigator la atribuirea traseelor sau autobuzele devenite titulare prin inlocuire/reînmatriculare conform prevederilor legale, prevazute in Anexa 2.1.

# 2.4 Prestarea propriu-zisa a activitatii de transport persoane prin curse regulate pe traseul/traseele adjudecate se realizează de către Operator in baza licenței de traseu și a caietului de sarcini aferent acesteia eliberate de catre Consiliul Județean Bacău.

**2.5. Subcontractarea** de catre Operator in tot sau in parte a serviciului de transport public judeţean de persoane prin curse regulate, către alt operator este interzisă, sub sancțiunea rezilierii de drept a contractului – fără nici o formalitate și fără intervenția unei instante judecătorești.

# CAPITOLUL 3

# DREPTURILE ȘI OBLIGAŢIILE OPERATORULUI

**3.1**. În executarea serviciului de transport public județean de persoane prin curse regulate va avea următoarele

drepturi:

**a.)** dreptul de a presta serviciul de transport public judeţean de persoane prin curse regulate pe traseul/traseele atribuite;

**b.)** dreptul la încasarea de la persoanele transportate a contravalorii titlurilor de calatorie emise conform prevederilor legale pentru serviciul de transport judeţean de persoane prin curse regulate prestat în termenii şi condiţiile prevăzute în prezentul Contract şi conform prevederilor legale în vigoare;

**c.)** dreptul la încasarea contravalorii titlurilor de călătorie conform facilităţilor specifice de transport acordate pentru categoriile sociale de persoane care beneficiază de reduceri/gratuităţi în conformitate cu politicile naţionale de transport;

**d.)** dreptul de a emite, vinde şi controla Titlurile de călătorie, în condiţiile prevăzute în prezentul Contract;

**e.)** Entitatea contractanta **nu acordă drepturi exclusive** în executarea prezentului Contract.

* 1. În conformitate cu termenii şi condiţiile prezentului Contract, Operatorul va executa serviciul de

transport public judeţean de persoane prin curse regulate cu respectarea urmatoarelor obligaţii:

**a.)** Operatorul va aplica Tarifele de călătorie și va presta serviciul de transport public județean de persoane prin curse regulate pentru toate categoriile de persoane, inclusiv pentru categoriile sociale de persoane care beneficiază de reduceri/gratuităţi în conformitate cu politicile naţionale de transport;

**b.)** Operatorul va presta serviciul de transport public judeţean de persoane prin curse regulate în conformitate cu principiile continuităţii, regularităţii şi capacităţii prevăzute în Programul de transport;

**c.)** Operatorul va presta serviciul de transport public judeţean de persoane prin curse regulate în conformitate cu indicatorii de calitate prevăzuţi în prezentul Contract;

**d.)** Operatorul va respecta standardele şi cerinţele de siguranţă şi securitate prevăzute în prezentul Contract şi în legislaţia din domeniul transportului public de persoane;

**e.)** Operatorul va presta serviciul de transport public judeţean de persoane prin curse regulate cu vehiculele prevăzute în prezentul Contract, potrivit *Anexei nr. 2.1.*

**3.3**. Drepturile si obligaţiile de la *pct. 3.1* şi *pct. 3.2* se completează cu cele prevăzute la Capitolul 10 din prezentul Contract.

**3.4** Fiecare Parte va acţiona cu bună-credinţă şi va face toate eforturile pentru a asigura respectarea prezentului Contract.

# CAPITOLUL 4

# BUNURILE FOLOSITE ÎN REALIZAREA CONTRACTULUI

Bunurile utilizate de Operator în executarea Contractului sunt de natura bunurilor proprii**,** respectiv bunurile care aparţin Operatorului şi care sunt utilizate de către acesta în scopul executării Contractului, pe durata acestuia. La încetarea Contractului, din orice cauză, bunurile proprii rămân în proprietatea Operatorului.

# CAPITOLUL 5

#  DURATA CONTRACTULUI

 **5.1.** Prezentul contract are valabilitate începând cu data semnării lui de către părți și este valabil până la *data începerii efective a prestării serviciului aferent contractului de delegare a gestiunii serviciului de transport public judeţean de persoane prin curse regulate în judeţul Bacău, pentru noul program de transport public județean de persoane, valabil în perioada 2023-2032*”, în conformitate cu prevederile art.1 din Hotărârea Consiliului Județean Bacău nr.162/2023 privind modificarea Hotărârii Consiliului Județean Bacău nr. 284/2022 privind aprobarea unor măsuri pentru asigurarea continuității transportului public de persoane prin curse regulate în aria teritorială de competență a județului Bacău, prin prelungirea valabilității contractelor de delegare, care prevăd că “Se aprobă prelungirea perioadei de valabilitate a Contractului de delegare a gestiunii serviciului de transport public județean de persoane prin curse regulate în aria teritorială de competență a județului Bacău, aprobat prin Hotărârea Consiliului Județean Bacău nr. 31/31.03.2021, până la data de începere efectivă a prestării serviciului aferent contractelor de delegare a gestiunii serviciului de transport public judeţean de persoane prin curse regulate în judeţul Bacău, pentru noul program de transport public județean de persoane, valabil în perioada 2023-2032”.

 **5.2.** Durata Contractului poate fi prelungită prin act adiţional, în conformitate cu prevederile legislației în vigoare.

#  CAPITOLUL 6

#  REDEVENŢA

 Potrivit legislaţiei în vigoare, Operatorul are dreptul de a utiliza gratuit pentru transportul judeţean de persoane infrastructura rutieră publică, precum străzi, poduri, pasaje şi instalaţiile auxiliare aferente acestora.

 Deoarece prin prezentul contract de delegare a gestiunii, Entitatea contractanta nu a pus la dispoziţia Operatorului bunuri din domeniul public sau privat al judetului Bacău, încadrabile în categoria bunurilor de retur, Operatorul nu va fi ţinut la plata vreunei redevenţe pe durata derulării Contractului.

# CAPITOLUL 7

# COMPENSAŢIA

# Entitatea contractantă NU ACORDĂ COMPENSAȚII în executarea prezentului Contract.

# CAPITOLUL 8

#  TARIFE ŞI TITLURI DE CĂLĂTORIE

**8.1** La data încheierii prezentului Contract Operatorul de transport va practica tarifele de călătorie în baza cărora s-a atribuit în mod direct prezentul contract, conform Anexei 3, calculate în funcție de nivelul tarifului mediu pe km/loc aplicat de acesta, iar operatorul va încasa veniturile din vânzarea titlurilor de călătorie pentru serviciul de transport public județean de persoane prin curse regulate prestate în baza prezentului contract.

**8.2** Ajustarea sau modificarea tarifelor de călătorie se face, după trei luni, pe baza cererii operatorului şi a fundamentării acestora, în conformitate cu prevederile Ordinului A.N.R.S.C nr.272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, cu modificările şi completările ulterioare

**8.3** Operatorul va elibera titluri de călătorie pentru fiecare categorie care beneficiază de gratuități, în baza legislației în vigoare și a documentelor legale justificative pentru fiecare categorie.

# CAPITOLUL 9

# SISTEMUL DE TRANSPORT

* 1. **Infrastructura de transport**
		1. Infrastructura de transport este cea definită de art. 14 din Legea nr. 92/2007aserviciilor publice de transport persoane în unităţile administrativ-teritoriale ca fiind infrastructura tehnico - edilitară specifică care, împreună cu mijloacele de transport formează sistemul de transport public.
		2. Operatorul are dreptul şi obligaţia de a-și administra propria infrastructura de transport, inclusiv mijloacele de transport rutier, respectiv autobuzele utilizate în executarea Contractului.
		3. Entitatea contractantă are obligația de a administra și responsabilitatea de a întreține componentele infrastructurii de transport, respectiv rețeaua de drumuri județene, poduri, pasaje și instalații aferente.
		4. Operatorul va asigura lucrări de reparație ori de câte ori este necesar, în caz de accidente ori alte cazuri de avarie a infrastructurii proprii, în cel mai scurt timp, în vederea prestării serviciului în condiții de siguranță.

# Condiţii de exploatare a sistemului de transport

* + 1. Sunt cele prevăzute de legislaţia în vigoare privind transporturile rutiere, care constituie cadrul general pentru organizarea, efectuarea şi asigurarea desfăşurării fluente a transporturilor rutiere de persoane.

#  Programul de Transport

* + 1. Entitatea contractantă stabilește Programul de transport.
		2. Programul de transport va putea fi modificat oricând pe parcursul derulării Contractului, unilateral de către Entitatea contractantă, pe baza unor criterii obiective, de derularea unor lucrări la infrastructura de transport, sau evenimente speciale. Operatorul are obligaţia de a implementa Programul de transport astfel modificat, în termen de 5 zile de la primirea notificării în acest sens de la Entitatea contractantă.
		3. Entitatea contractantă actualizează periodic traseele şi programul de transport în funcţie de necesităţile de deplasare ale populaţiei, conform legislaţiei în vigoare.

# Cerinţele standard pentru mijloacele de transport

* + 1. Operatorul va presta serviciul de transport public judeţean de persoane prin curse regulate cu mijloace de transport în comun, respectiv autobuze, deţinute în proprietate sau în baza unui contract de leasing.
		2. Operatorul poate folosi pentru prestarea serviciului de transport public judeţean de persoane prin curse regulate numai mijloace de transport care îndeplinesc, cumulativ, următoarele condiţii:
			1. respectă cerinţele legale privind siguranţa în trafic şi protecţia mediului;
			2. deţin toate autorizaţiile, licenţele şi celelalte documente cerute de lege în scopul prestării serviciului de transport public de persoane;
			3. respectă specificaţiile tehnice din *Anexa nr. 2.*
		3. La data intrării în vigoare a prezentului Contract, Operatorul va presta serviciul cu mijloacele de transport prevăzute în *Anexa nr. 2.1.*

# Siguranţa

* + 1. Operatorul este singurul responsabil de siguranţa persoanelor transportate.
		2. Persoanele şi bunurile acestora vor fi asigurate de Operator pentru consecinţele accidentelor de trafic. În acest sens, Operatorul are obligaţia de a încheia şi menţine valabile, pe toată durata Contractului, poliţe de asigurare pentru asigurarea persoanelor şi a bunurilor acestora.
		3. Mijloacele de transport şi personalul folosit de Operator pentru prestarea serviciului de transport public judeţean de persoane prin curse regulate trebuie să respecte toate cerinţele legale privind siguranţa rutieră, siguranţa persoanelor transportate şi a conducătorilor mijloacelor de transport.

# Calitatea serviciului, reclamaţiile persoanelor transportate

* + 1. Indicatorii de performanţă ce trebuie respectaţi de Operator şi monitorizaţi de Entitatea contractantă sunt

prevăzuţi în *Regulamentul de efectuare a transportului public judeţean de persoane prin curse regulate, în judeţul Bacău* și preluați în Anexa 8 la prezentul Contract.

* + 1. În cazul neîndeplinirii indicatorilor de performanţă de către Operator, Entitatea contractantă va stabili în sarcina acestuia un plan de măsuri pentru îndeplinirea indicatorilor, în termen de 15 zile.
		2. Nerespectarea indicatorilor de performanță de către Operator duce la aplicarea de sancțiuni de către Entitatea contractantă.
		3. Operatorul are obligaţia de a face disponibile detaliile cu privire la procedura de reclamaţie pe panouri de informare ori în alte locuri vizibile, amplasate pe traseele din Programul de transport.
		4. Operatorul este obligat să răspundă reclamaţiilor scrise ale persoanelor transportate primite, în termen de 30 de zile de la înregistrarea lor, în conformitate cu legislaţia în vigoare.
		5. Entitatea contractantă va transmite Operatorului petiţiile cu privire la activitatea acestuia şi la activitatea de transport în general primite prin sistemele proprii de înregistrare a petiţiilor pentru a- și exprima punctul de vedere asupra acestora și spre soluționare, după caz.

# Sistemul de taxare

# 9.7.1 Gestiunea sistemului de taxare a persoanelor transportate revine în sarcina Operatorului, pe întreaga durată a Contractului.

# 9.7.2 Operatorul are obligaţia de a monta pe mijloacele de transport proprii folosite pentru realizarea serviciului de transport public judetean de persoane prin curse regulate, echipamente de bord cu casă de marcat fiscală în cazul în care eliberează Titluri de călătorie în mijlocul de transport, potrivit specificaţiilor din Anexa nr. 2şi de a le menţine în stare de funcţionare pe toată durata efectuării curselor.

# CAPITOLUL 10

# DREPTURILE ŞI OBLIGAŢIILE OPERATORULUI

Fără a aduce atingere tuturor drepturilor şi obligaţiilor menţionate în prezentul Contract şi în legislaţia în vigoare, Operatorul va avea următoarele drepturi şi obligaţii:

# Autorizaţii şi licenţe

* + 1. Operatorul are obligaţia să deţină pe durata prezentului Contract toate autorizările necesare pentru exercitarea serviciului de transport rutier judeţean de persoane prin curse regulate eliberate de autorităţile competente, potrivit prevederilor legale în vigoare.
		2. Operatorul are obligaţia să deţină pe durata prezentului Contract Licenţă de traseu valabilă pentru fiecare autobuz folosit în realizarea serviciului de transport public judetean de persoane prin curse regulate.
	1. **Facilități specifice de transport**

#  Elevii din învățământul preuniversitar acreditat/autorizat beneficiază de gratuitate la servicii publice de

# transport județean, în conformitate cu prevederile legale în vigoare.

# 10.3 Separarea contabilităţii

* + 1. Operatorul are obligaţia de a ţine o evidenţă contabilă distinctă pentru activităţile şi serviciile care fac

obiectul prestării serviciului de transport public judetean de persoane prinse regulate din prezentul Contract sau sunt asociate acestuia în conformitate cu normele contabile şi fiscale în vigoare.

* + 1. Separarea contabilităţii între activităţile serviciului de transport public judetean de persoane prin curse

regulate care fac obiectul prezentului Contract şi celelalte activităţi/servicii prestate de către Operator trebuie să îndeplinească următoarele condiţii:

**a.)** conturile contabile corespunzătoare acestor activităţi trebuie să fie separate, iar proporţia costurilor indirecte aferente trebuie să fie alocată în conformitate cu procedeele de repartizare a acestor costuri;

**b.)** costurile serviciului de transport public judetean de persoane prin curse regulate trebuie să fie acoperite din veniturile din exploatare fără nici o posibilitate de transfer a acestor venituri către un alt sector de activitate a Operatorului.

**10.4 Întreţinere şi reparaţii**

* + 1. Operatorul are obligaţia să asigure dotarea și asigurarea operaţiilor de întreţinere şi reparaţii necesare parcului propriu de mijloace de transport, stabilit prin Contract, cu respectarea reglementărilor legale în vigoare privind efectuarea acestor activităţi.
		2. Operatorul are obligaţia să asigure fondurile pentru realizarea lucrărilor de întreţinere şi reparaţii la bunurile proprii.
	1. **Confortul persoanelor transportate**
		1. Operatorul este singurul răspunzător pentru siguranţa şi confortul persoanelor transportate.
		2. Operatorul are obligaţia să asigure prestarea serviciului de transport public judetean de persoane prin curse regulate cu respectarea reglementărilor şi normativelor tehnice în vigoare.
		3. Operatorul are obligaţia să presteze serviciul de transport public judetean de persoane prin curse regulate cu vehiculele prevăzute în Anexa 2.1 la prezentul Contract şi care îndeplinesc condiţiile prevăzute în Anexa nr. 2.
		4. Operatorul are obligaţia de a lua toate măsurile pentru a proteja persoanele transportate împotriva infracţiunilor şi accidentelor rutiere, dar fără a se limita la:

**a.)** menținerea iluminării constante a mijloacelor de transport;

**b.)** afişarea în locuri vizibile în mijloace de transport de informaţii despre cum trebuie acordată asistenţă în cazuri urgente;

**c.)** luarea de măsuri imediate pentru remedierea unor defecţiuni sau avarii apărute în funcţionarea serviciului de transport judetean de persoane prin curse regulate.

* + 1. Operatorul are obligaţia să asigure verificările necesare, înainte de plecare, a vehiculelor şi şoferilor, pentru a asigura conformitatea cu cerinţele prevăzute de legislaţia aplicabilă.
		2. Operatorul are obligaţia să planifice efectuarea inspecţiilor tehnice periodice/reviziilor tehnice periodice pentru mijloacele de transport, astfel încât să asigure respectarea programului de circulaţie şi a prevederilor reglementărilor legale în vigoare privind siguranţa rutieră.
		3. Operatorul are obligaţia să se asigure că vehiculele staţionează numai în staţiile amenajate şi că uşile vehiculelor nu se pot deschide în timpul mersului.
		4. Operatorul are obligaţia să menţină în stare de funcţionare toate echipamentele de siguranţă, inclusiv, dar fără a se limita la mânere, balustrade, suporturi speciale.
		5. Operatorul are obligaţia să aplice normele de protecţia muncii specifice serviciului de transport de persoane.
	1. **Proceduri interne**

În cazul în care Operatorul nu deţine proceduri interne referitoare la situaţiile enumerate mai jos, acesta are obligaţia de a întocmi proceduri interne cu respectarea prevederilor legale aplicabile, în termen de 60 de zile de la intrarea în vigoare a prezentului Contract, care se vor referi cel puţin la:

**a)** Actualizarea informaţiilor de transport pe afişe şi panouri de informare;

**b)** Administrarea şi controlul bunurilor pierdute;

**c)** Administrarea reclamaţiilor, întrebărilor şi sugestiilor formulate de călători;

**d**.) Codul de conduită al conducătorilor vehiculelor;

**e.)** Instrucţiuni privind prevenirea şi combaterea săvârşirii de infracţiuni;

**f**. Instrucţiuni şi planuri privind situaţiile de urgenţă.

* 1. **Activităţi conexe serviciului de transport public de persoane**
		1. Operatorul are dreptul să presteze, în condiţiile legii, şi alte servicii/activităţi precum şi activităţi conexe serviciului de transport rutier de persoane, care nu fac obiectul prezentului Contract.
		2. Activităţile conexe serviciului de transport rutier de persoane pot include prestarea pentru terţe persoane de servicii de transport turistic, servicii regulate speciale, servicii de inspecţie tehnică periodică ITP, şcoală pentru conducătorii de vehicule, fără a se limita la acestea, cu respectarea reglementărilor specifice domeniului.
		3. Pentru aceste activităţi, Operatorul va ţine o evidenţă contabilă separată, distinctă pentru fiecare serviciu prestat. Operatorul va implementa în realizarea evidenţelor contabile, măsuri de restricţionare şi departajare a costurilor între Serviciul de transport public judetean de persoane prin curse regulate şi activităţile comerciale.
	2. **Cesiunea**

Operatorul are obligaţia de a **NU** cesionaserviciul de transport public judetean de persoane prin curse regulate unei alte societăţi decât în cazul în care această societate este rezultatul divizării, fuzionării sau înfiinţării ca filială a societăţii Operatorului, cu aprobarea Entităţii Contractante şi cu asumarea de către cesionar a condiţiilor prezentului Contract.

**10.9 Informarea publicului**

* + 1. Operatorul are obligaţia să informeze permanent persoanele transportate cu privire la traseele, programele de circulaţie deservite, tarifele de călătorie aplicate, precum şi modificarea acestora.
		2. Operatorul are obligaţia să producă şi să distribuie materiale informative cu privire la traseele şi programele de circulaţie, modificările acestora, titlurile de călătorie şi punctele de vânzare ale acestora, modul de cumpărare, tarifele de călătorie practicate, obligaţiile persoanelor transportate şi obligaţiile Operatorului faţă de persoanele transportate, precum şi sancţiunile pentru încălcarea acestor obligaţii.
		3. Afişarea informaţiilor de mai sus se va face în staţii, în mijloacele de transport și pe site-ul propriu al Operatorului. Informaţiile publicate prin oricare din aceste mijloace vor fi permanent actualizate.
		4. Operatorul are obligaţia să editeze, în colaborare cu Entitatea contractantă, hărţi şi pliante cu traseele mijloacelor de transport şi să afişeze în fiecare staţie orele de circulaţie a mijloacelor de transport care trec prin staţia respectivă.
		5. Operatorul are obligaţia să realizeze anunţuri cu privire la schimbările permanente sau temporare cu privire la Serviciul de transport public judetean de persoane prin curse rgulate.

# Drepturi şi obligaţii aferente prestării transportului public judeţean de

#  persoane prin curse regulate

**10.10.1** Operatorul are obligaţia să respecte obligaţiile prevăzute în prezentul Contract, în Regulamentul și Caietul de sarcini al serviciului de transport public județean de persoane prin curse regulate, aprobate prin Hotărârea Consiliul Județean Bacău nr.176/31.08.2022, cu modificările și completările ulterioare, precum şi legislaţia în domeniul transportului rutier de persoane în vigoare.

* + 1. Operatorul are obligația să asigure respectarea capacităţilor de transport şi a programului de transport

impus, să utilizeze în perioada de valabilitate a programului de transport, la efectuarea curselor pe traseul atribuit numai autovehiculele înscrise la atribuirea traseului din judeţ, pentru care a obţinut licenţa de traseu.

* + 1. Înlocuirea unui autovehicul cu care operatorul de transport rutier a obţinut licenţa de traseu pe perioada

de valabilitate a programului de transport este permisă numai cu un autovehicul care are cel puţin aceeaşi capacitate cu cea prevăzută în programul de transport şi care întruneşte cel puţin cerințele tehnice și de vechime

cu ale autovehiculului înlocuit, după notificarea consiliului judeţean;

* + 1. Operatorul are obligaţia să permită accesul liber şi nediscriminatoriu al persoanelor la serviciul de

transport public judetean de persoane prin curse regulate şi să asigure respectarea drepturilor persoanelor transportate prevăzute în legislaţia aplicabilă.

* + 1. Operatorul are obligaţia ca, în cazul în care sesizează existenţa sau posibilitatea existenţei unei cauze de natură să conducă la reducerea activităţii, să notifice de îndată acest fapt Entităţii Contractante, în vederea luării măsurilor ce se impun pentru asigurarea continuităţii serviciului de transport public judetean de persoane prin curse regulate.
		2. Operatorul are obligaţia să asigure accesul agenților de control ale Entităţii Contractante la informaţiile privind executarea serviciului de transport public judetean de persoane prin curse regulate.
		3. Operatorul are obligaţia să plătească despăgubiri persoanelor fizice sau juridice pentru prejudiciile aduse din culpă, conform prevederilor legale şi/sau contractuale, dacă acestea nu sunt acoperite prin poliţe de asigurare.
		4. Operatorul are obligaţia să asigure finanţarea pregătirii profesionale şi efectuarea examinărilor medicale periodice ale propriilor angajaţi, conform prevederilor legale.
		5. Operatorul are obligaţia ca, în cazul încetării Contractului din alte cauze decât prin ajungerea la termen ori forţă majoră, să asigure continuitatea prestării serviciului de transport public judetean de persoane prin curse regulate, în condiţiile stipulate în Contract şi cu respectarea prevederilor legale în vigoare, până la atribuirea traseului catre alt operator, dar nu mai mult de 60 de zile de la data notificării încetării contractului.
		6. În vederea asigurării transportului în comun al persoanelor cu dizabilităţi, Operatorul are obligaţia ca în conformitate cu prevederile *Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare*, să adapteze atunci când este posibil din punct de vedere tehnic şi constructiv mijloacele de transport în comun folosite în prestarea serviciului de transport public judetean de persoane prin curse regulate pentru a facilita accesul neîngrădit al persoanelor cu dizabilităţi locomotorii la transport şi călătorie.
		7. Operatorul are obligaţia să respecte condiţiile impuse de natura bunurilor şi a serviciului de transport public judetean de persoane prin servicii regulate, precum materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului.
		8. Operatorul are obligația să respecte orice prevederi care derivă din reglementările legale în vigoare, din hotărârile Consiliului Judeţean Bacău şi Dispoziţiile Preşedintelui Consiliului Judeţean Bacău;
		9. Operatorul are dreptul să ceară întreruperea executării serviciului de transport public judetean de persoane prin curse regulate în cazul în care continuarea activităţii ar conduce la crearea de importante prejudicii bunurilor proprii.
		10. Operatorul are dreptul de a utiliza gratuit pentru transportul judeţean de persoane infrastructura rutieră publică, precum străzi, poduri, pasaje şi instalaţiile auxiliare aferente acestora.
		11. Operatorul are dreptul să solicite (justificat) Entităţii Contractante modificarea Programului de transport în vederea schimbării, anulării sau adăugării de noi trasee ori a Programului de circulaţie, iar Entitatea contractantă va iniţia, dacă consideră justificată, aprobarea modificării Programului de Transport.
		12. Operatorul are dreptul să efectueze, cu informarea şi aprobarea Entităţii Contractante, modificări temporare, precum suspendări, limitări, micşorarea frecvenţei de circulaţie, devieri de traseu etc., în deservirea unor trasee, atunci când aceste modificări sunt necesare în caz de avarii sau pentru executarea unor lucrări la infrastructura publică rutieră. În cazuri excepţionale, Operatorul poate efectua imediat modificările necesare, astfel încât să se asigure continuitatea serviciului de transport public judetean de persoane prin curse regulate, dar numai sub condiţia informării ulterioare a Entităţii Contractante.

# CAPITOLUL 11

# DREPTURILE ŞI OBLIGAŢIILE ENTITĂŢII CONTRACTANTE

Fără a aduce atingere celorlalte drepturi şi obligaţii ale Entităţii Contractante, prevăzute în prezentul Contract şi în legislaţia în vigoare, Entitatea contractantă are următoarele drepturi şi obligaţii:

# Infrastructura publică rutieră

* + 1. Entitatea contractantă are obligaţia să informeze Operatorul în legătură cu efectuarea unor lucrări la infrastructura rutieră sau evenimentele ce au loc pe traseele, cuprinse în Programul de transport, și care circulă pe drumurile județene.
		2. Entitatea contractantă are obligaţia să asigure condiţii de siguranţă în vederea prevenirii riscului de accidente rutiere şi fluiditatea traficului printr-o reţea de drumuri judeţene bine întreţinută şi semnalizare corespunzătoare.

# Controlul exercitat asupra Operatorului

* + 1. Entitatea contractantă are obligaţia să verifice şi să controleze periodic modul de realizare a serviciului de transport public judeţean de persoane prin curse regulate efectuat în baza prezentului Contract de către Operator, inclusiv a vehiculelor folosite de Operator, în prezența conducătorului auto/reprezentant al societății, cu privire la starea de curățenie, afișarea programului de transport și a tarifelor de călătorie în interiorul mijloacelor de transport.
		2. În urma fiecărei verificări se va întocmi o notă de constatare în două exemplare, unul pentru fiecare Parte, semnate de către cele două Părţi. În nota de constatare se vor specifica timpul şi locul inspecţiei, obiectul controlului, măsurile propuse, termenele de soluţionare, precum şi obiecţiile Operatorului, dacă este cazul. Entitatea contractantă și Operatorul vor soluţiona obiecţiile formulate în termen de 15 zile.
		3. Metodologia de monitorizare și evaluare a Operatorului de transport, Fișa de monitorizare este prezentată în Anexa 4.
		4. Operatorul are obligaţia de a pune, de îndată, la dispoziţia echipei de control a Entităţii Contractante orice date şi informaţii solicitate şi să asigure accesul la toate informaţiile privind prestarea serviciului de transport rutier judeteana de persoane, inclusiv la cele contabile.
		5. Entitatea contractantă are dreptul de a emite instrucțiuni scrise pentru remedierea oricărei încălcări a obligaţiilor Operatorului rezultate din prezentul Contract.
		6. Entitatea contractantă are dreptul de a adopta programe de măsuri ca urmare a neîndeplinirii indicatorilor de performanţă de către Operator şi de a aplica sancţiunile prevăzute în prezentul Contract.

**CAPITOLUL 12**

**RESURSELE UMANE ŞI PROTECŢIA SOCIALĂ A ANGAJAŢILOR OPERATORULUI**

Operatorul are obligaţia de a asigura resursele umane necesare prestării serviciului de transport public judetean de persoane prin curse regulate şi va realiza protecţia socială a angajaţilor potrivit Anexei nr.7

# CAPITOLUL 13

# FORŢA MAJORĂ

**13.1**. Forţa majoră, definită conform legii, apără de răspundere partea care o invocă.

**13.2**. Nici una dintre părţile contractante nu răspunde de neexecutarea la termen sau/şi de executarea în mod necorespunzător, total sau parţial, a oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzătoare a obligaţiei respective a fost cauzată de forţa majoră.

**13.3.** Partea care invoca forţa majoră este obligată să notifice celeilalte părţi în termen de 5 zile producerea evenimentului şi să ia toate măsurile posibile în vederea limitării consecinţelor lui.

**13.4.** Dacă în termen de 30 zile consecutiv de la producerea evenimentului, imposibilitatea de executare nu încetează, părţile au dreptul să-şi notifice încetarea de plin drept a prezentului contract de delegare a gestiunii, fără ca vreuna dintre ele să pretindă plata vreunei despăgubiri.

**13.5.** Întârzierea sau neexecutarea obligaţiilor asumate din motive de forţă majoră nu atrage pentru nici una din părţi penalizări sau alte compensaţii.

# CAPITOLUL 14

# CLAUZE SPECIALE PRIVIND MENŢINEREA ECHILIBRULUI CONTRACTUAL

Raporturile contractuale dintre Entitatea contractantă şi Operator se bazează pe principiul echilibrului între drepturile care îi sunt acordate Operatorului şi obligaţiile care îi sunt impuse prin prezentul Contract.

# CAPITOLUL 15

# ÎNCETAREA CONTRACTULUI

* 1. Prezentul Contract încetează la expirarea duratei Contractului, cu excepţia cazurilor de prelungire sau încetare înainte de ajungere la termen ca urmare a prevederilor Contractului. Părţile pot decide încetarea Contractului pe baza acordului lor de voinţă exprimat în scris, prin încheierea unui act adiţional.
	2. Prezetul contract poate înceta parțial sau total înainte de ajungere la termen, în următoarele situații:
1. Ca urmare a depunerii de către Operator a cererii exprese de renunțare la licența/licențele

de traseu ( în cazul în care prezentul contract are ca obiect prestarea serviciului de transport public județean de persoane prin curse regulate pe mai multe trasee, renunțarea la una sau mai multe licențe de traseu duce la încetarea de drept a prevederilor contractului numai cu privire la traseul/traseele în cauză, contractual rămânând în vigoare cu privire la traseele la care operatorul nu a renunțat);

 Notificarea se depune la consiliul județean cu 60 de zile înainte de încetarea efectuării transportului pe traseul respectiv.

 Licența de traseu și graficul de circulație aferent traseului pentru care s-a formulat cerea de renunțare se depune de către operatorul de transport la consiliul județean în prima zi lucrătoare de la expirarea acestei perioade pentru licențele eliberate de acesta sau la Autoritatea Rutieră Română – Agenția Teritorială Bacău pentru licențele eliberate de acesta.

1. Ca urmare a retragerii licenței/licențelor de traseu de către Entitatea contractantă .În cazul în care

prezentul contract are ca obiect prestarea serviciului de transport public județean de persoane prin curse regulate pe mai multe trasee, retragerea uneia sau a mai multor licențe de traseu duce la încetarea de drept a prevederilor contractului numai cu privire la traseul/traseele în cauză, contractual rămânând în vigoare cu privire la traseele a căror licență nu a fost retrasă.

 În cazul retragerii licenței de traseu, operatorul de transport rutier va fi înștiințat de către consiliul județean, fiind obligat să efectueze serviciul de transport pe o perioadă de 60 de zile de la data înștiințării.

 Retragerea licenței de traseu se face de consiliul județean în cazurile menționate la art.9 din Regulamentul pentru efectuarea serviciului de transport public județean de persoane prin curse regulate, în județul Bacău.

1. Operatorul nu respectă obligația de a asigura transportul pentru toate categoriile de persoane

inclusiv pentru categoriile de persoane care beneficiază de reduceri/gratuități în conformitate cu politicile naționale de transport.

 **15.3** Contractul va înceta în cazul dispariţiei, dintr-o cauză de forţă majoră, a bunurilor ce aparțin operatorului

ori în cazul imposibilităţii obiective a Operatorului de a le exploata pe o perioadă mai mare de 30 de zile, prin

 renunţare, sub rezerva dispoziţiilor din prezentul Contract.

**15.4** Următoarele acte, fapte sau omisiuni ale Operatorului dau dreptul Entităţii Contractante să rezilieze Contractul ,fără a fi necesară intervenţia unei instanţe judecătoreşti:

1. În cazul nerespectării obligaţiilor prevăzute în regulamentul pentru efectuarea transportului public judeţean prin curse regulate, în caietul de sarcini al serviciului autorităţii judeţene de transport și în prezentul contract;
2. Operatorul nu asigură prestarea serviciului de transport public judetean de persoane prin curse regulate în condiţii de continuitate, potrivit Programului de transport anexat Contractului, ori întrerupe efectuarea serviciului pentru o perioadă mai mare de 24 de ore**,** fără a fi incident vreun eveniment de forţă majoră;
3. Retragerea sau încetarea valabilităţii licenţei comunitare pentru exercitarea ocupaţiei de operator de

transport persoane;

1. Operatorul încalcă interdicţia de subdelegare ori condiţile de cesionare a drepturilor şi obligaţiilor

izvorâte din prezentul Contract;

 **e)** Împotriva Operatorului a fost pronunţată o hotărâre judecătorească definitivă de faliment;

**15.5** Orice notificare de încetare a Contractului va fi făcută de Partea care solicită încetarea prin transmiterea celeilalte Părţi a unei notificări în acest scop.

* 1. La încetarea Contractului, indiferent de motiv, drepturile şi obligaţiile impuse Părţilor în baza

Contractului vor înceta.

* 1. În cazul încetării Contractului înainte de expirarea duratei stabilite din culpa exclusivă a operatorului, licența de traseu se anulează.

# CAPITOLUL 16

# RĂSPUNDEREA CONTRACTUALĂ

* 1. Nerespectarea dovedită de către Părţi a obligaţiilor contractuale prevăzute în Contract atrage răspunderea contractuală a Părţii în culpă.
	2. Entitatea contractantă are dreptul să sancţioneze Operatorul în cazul în care acesta nu prestează serviciul la parametrii de performanţă, eficienţă şi calitate la care s-a obligat prin prezentul Contract şi reglementările legale în vigoare, ori nu asigură continuitatea serviciului , prin retragerea licentei de traseu/ contravențional.
	3. Operatorul de transport nu va fi sancționat în cazul în care nerespectarea caietului de sarcini se datorează calamităților, condițiilor meteo nefavorabile sau blocajelor în trafic independent de voința operatorului.

# CAPITOLUL 17

# REDEFINIREA CLAUZELOR CONTRACTUALE

* 1. Orice modificare a Contractului este rezultatul acordului intervenit între Părţi, exprimat într-un act adiţional.
	2. Entitatea contractantă poate modifica unilateral partea reglementară a prezentului contract, cu notificarea prealabilă cu 30 de zile a operatorului, din motive excepţionale legate de interesul naţional sau judeţean, după caz;
	3. Programul de transport poate fi modificat prin hotărâre de Entitatea contractantă, dacă acest fapt este justificat din punct de vedere al cerinţelor de transport, cu notificarea Operatorului cu cel puţin 15 zile înainte de modificare. Operatorul nu poate refuza modificările solicitate de Entitatea contractantă, cu excepţia cazului în care cererea depăşeşte capacitatea de transport.
	4. Operatorul are obligaţia de a transmite către Entitatea contractantă informaţiile, sesizările şi analizele proprii pentru modificările propuse, necesare reevaluării Programului de transport din punct de vedere social şi al viabilităţii economice.
	5. În cazul în care orice prevederi ale acestui contract devin discordante cu reglementările sau legislaţia naţională sau din Uniunea Europeană, contractul poate fi modificat. Acest lucru nu va afecta valabilitatea altor clauze ale acestui contract.
	6. Orice deficienţă sau omisiune în acest contract poate fi rectificată, prin act adiţional, cu acordul părţilor.

**CAPITOLUL 18**

**LITIGII**

* 1. Părţile vor depune toate eforturile rezonabile în scopul soluţionării pe cale amiabilă a conflictelor dintre acestea, decurgând din executarea Contractului.
	2. Dacă există vreo dispută, controversă sau pretenţie care rezultă din sau în legătură cu prezentul Contract, încălcare, încetare, sau anulare a Contractului, Partea căzută în pretenţii are obligaţia să notifice cealaltă Parte în legătură cu poziţia sa împreună cu propunerea de conciliere directă.
	3. În cazul apariţiei unei dispute, aceasta nu îndreptăţeşte Operatorul să suspende prestarea serviciului de transport public judeţean de persoane prin curse regulate ori Entitatea contractantă să suspende executarea obligaţiilor sale, potrivit prezentului Contract.
	4. În cazul în care o dispută nu este soluţionată în termen de 45 de zile din momentul în care Părţile au început negocierile pentru soluţionarea disputei pe cale amiabilă sau dacă asemenea negocieri nu sunt începute în termen de 45 de zile de la notificarea oficială a disputei de către una dintre Părţi celeilalte Părţi, acestea se vor adresa instanţei judecătoreşti competente.

#  CAPITOLUL 19

#  LEGEA APLICABILĂ

* 1. Prezentul Contract, precum şi orice dispute sau cereri rezultate din ori în legătură cu prezentul Contract

ori cu încheierea acestuia sunt guvernate şi interpretate în conformitate cu legea română.

Toate litigiile rezultând din sau în legătură cu prezentul contract se vor soluţiona de către instanţele competente de la sediul delegatarului.

* 1. Prezentul Contract se completează cu prevederile Codului civil şi cu reglementările legale speciale în

materia transportului public de persoane.

# CAPITOLUL 20

# ALTE CLAUZE

* 1. Orice comunicare între părţi, referitoare la îndeplinirea prezentului contract, trebuie să fie transmisă în scris, prin depunere directă la sediul delegatarului/delegatului, prin serviciul poştal sau prin e.maill.
	2. Data primirii de către destinatar a oricărei notificări sau comunicări transmise prin:
1. scrisoare recomandată cu confirmare de primire, va fi data înscrisă pe confirmarea de primire;
2. fax și/sau e-maill, va fi data expedierii. În situația în care faxul/e- maill nu a fost transmis într-o zi lucrătoare, sau a fost expediat în afara programului de lucru al destinatarului, data recepționării se consideră a fi următoarea zi lucrătoare.
	1. Orice notificare, adresă, cerere făcută în legătură cu executarea Contractului va fi efectuată în scris, în

limba română.

* 1. Toate notificările şi comunicările efectuate în legătură cu prezentul Contract vor fi considerate valabile numai dacă au fost efectuate la următoarele adrese:

|  |  |
| --- | --- |
| Către Entitatea contractantă la: | Către Operator la: |
| Adresa: [ str. Mărășești,nr.2, Bacău] | Adresa: [ ] |
|  |  |
| E-mail: [csjbacau@csjbacau.ro] | E-mail: [ ]  |

**20.5.** Orice schimbare de adresă va fi notificată în scris celeilalte Părţi, nu mai târziu de 30 (treizeci) zile de la data la care schimbarea respectivă a avut loc.

**20.6**. În executarea contractului, Părțile se obligă să respecte prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE ( Regulamentul general privind protecția datelor).

# CAPITOLUL 21

# DISPOZIŢII FINALE ŞI TRANZITORII

* 1. Limba care guvernează Contractul este limba română. În toate problemele care nu sunt prevăzute în prezentul Contract, Părţile se supun prevederilor legislaţiei specifice în vigoare.
	2. **Anexele nr. 1 - 8** fac parte integrantă din prezentul Contract.
	3. Capitolele referitoare la drepturile şi obligaţiile Părţilor se completează cu prevederile reglementărilor în vigoare referitoare la drepturile şi obligaţiile în raporturile dintre autorităţile administraţiei publice la nivel judeţean şi operatorii de transport rutier care efectuează servicii de transport public judeţean de persoane prin curse regulate, stipulate în acte normative sau în hotarari ale Consiliului Judetean Bacău.
	4. Modificarea și/sau completarea prezentului contract este nulă de drept, dacă nu rezultă în mod expres din acte semnate de ambele Părți.
	5. Prin acte adiționale la prezentul Contract nu pot fi operate modificări ale obiectului contractului, în sensul

introducerii de activități noi care nu au fost delegate inițial sub sancțiunea nulității de drept a actului respectiv.

**21.6.** Prezentul contract a fost încheiat astăzi, data de 29.11.2022, la sediul Consiliului Judeţean Bacău, în doua exemplare originale, din care unul pentru Entitatea contractantă şi unul pentru Operator.

 **DELEGATAR, OPERATOR,**

 **JUDEŢUL BACĂU**

 **S.C.**

**Preşedintele Consiliului Judeţean Bacău, Administrator,**

 **Valentin IVANCEA**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Director executiv**

**Direcția economică,**

**Gabriela MITREA \_\_\_\_\_\_\_\_\_\_\_\_\_\_\_\_\_\_\_**

**Director executiv**

**Direcția juridică și administrație publică locală,**

**Marius Ciprian BOGEA\_\_\_\_\_\_\_\_\_\_\_\_\_\_\_**

**Director executiv**

**Direcția strategii, administrarea infrastructurii rutiere**

**și transport public,**

**Nina CHIPER\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Director executiv**

**Direcția achiziții publice,**

**Mariana MITRUȚI\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Anexe la Contract**

Următoarele anexe vor constitui parte integrantă a Contractului:

Anexa 1 - Programul anual de Transport

Anexa 1.1 Programul de transport județean de persoane prin curse regulate/ traseu

Anexa 1.2 – Autogara/Lista stațiilor de îmbarcare/debarcare

Anexa 2 - Cerinţe Standard pentru Mijloace de Transport

 Anexa 2.1 -Lista mijloacelor de transport utilizate la prestarea transportului public

 judetean de persoane prin curse regulate

Anexa 3 Tarife de călătorie practicate

Anexa 4 - Metodologia de monitorizare a Operatorlui de transport, Fișa de monitorizare.

Anexa 5 - Caietul de Sarcini al Serviciului de transport public judeţene de persoane prin curse regulate in judeţul Bacău

Anexa 6 - Regulamentul de efectuare a transportului public judeţean de persoane prin curse regulate în judeţul Bacău

Anexa 7 - Resursele umane şi protecţia socială a angajaţilor Operatorului

Anexa 8 - Indicatorii de performanță

**Anexa 1 - Programul de Transport**

**Anexa 1.1 - Programul de transport județean de persoane prin curse regulate pe traseele atribuite**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Cod traseu | A | B | C | Km pe sens | Nr. curse planific | Capac. transp minim nr.loc/ scaune | Nr.vehic necesare | Program circulatie | Zilele de circulatie |
| Autog. /loc. | Localitate intermediara | Autog./loc. | Dus |   | Intors |   |
| active | rezerve | Plecare  | Sosire | Plecare | Sosire |
| 8 | **Bacău** | **Filipeni** | **Fruntesti** | **37** | **4** | **23** | **2** | **1** | **15:00** | **16:14** | **6:30** | **7:44** | **1,2,3,4,5** |
|   |  |  |  |  |  | **10** |  |  | **7:00** | **8:14** | **8:45** | **10:04** | **1,2,3,4,5,6,7** |
|   |  |  |  |  |  |  |  |  | **12:45** | **14:04** | **14:30** | **15:44** | **1,2,3,4,5,6,7** |
|   |  |  |  |  |  |  |  |  | **18:15** | **19:29** | **5:30** | **6:49** | **1,2,3,4,5,6,7** |
|   |  |  |  |  |  |  |  |  | **C1 circula in perioada cursurilor scolare** |

**Anexa 1.2 – Autogara/Staţiile imbarcare/debarcare trasee**

|  |  |  |
| --- | --- | --- |
|  **Traseu** |  |  **km Nr.stații Denumire staţie** |
| 8      | Bacău | Filipeni | Fruntești | 0 | 1 | Bacău-Autogară  |
|  |   |  | 18 | 2 | Secuieni |
|  |   |  | 23 | 3 | Glodișoarele |
|  |   |  | 27 | 4 | Marăști |
|  |   |  | 30 | 5 | Brad |
|  |   |  | 35 | 6 | Filipeni |
|  |   |  | 37 | 7 | Fruntești |

# Anexa 2 - Cerinţe standard pentru mijloace de transport

Toate Mijloacele de Transport care vor fi utilizate la prestarea serviciilor de Transport trebuie să fie conforme cerinţelor obligatorii stabilite pentru respectivele Mijloace de Transport în ceea ce priveşte "tipul" şi "categoria". Conformitatea Mijloacelor de Transport cu cerinţele standard va fi verificată pe baza documentelor emise de autorităţile competente.

# Cerinţe generale standard pentru Autobuze

1. Condiţiile interioare şi exterioare ale mijloacelor de transport prin care se prestează servicii în temeiul prezentului Contract trebuie să fie permanent în concordanţă cu cerinţele stabilite de legislaţie.
2. Toate dispozitivele şi fiecare dintre acestea care sunt instalate în mijloacele de transport trebuie să fie păstrate şi reparate astfel încât să poată fi utilizate în permanentă.
3. Fiecare mijloc de transport trebuie să fie dotat, cu casă de marcat fiscală în cazul în care titlurile de călătorie sunt eliberate în mijlocul de transport.
4. Zonele publicitare din interiorul şi în exteriorul vehiculelor nu vor afecta vizibilitatea sau lizibilitatea numerelor traseelor, semnele cu destinaţia, iar logo-ul Operatorului nu va acoperi nicio fereastră cu vizibilitate spre exterior.
5. Înainte de plecarea pe traseu, vehiculele vor fi supuse unui control pentru a se asigura că sunt curate, nu au suprafeţe alunecoase, deteriorate sau periculoase pentru călători.
6. În fiecare zi, înainte de plecarea pe traseu, se va asigura că scaunele pentru călători nu sunt avariate, defecte sau deteriorate.

# Cerinţe minime pentru Autobuze

Serviciul de transport public judeţean de persoane prin curse regulate se va efectua numai cu autobuze clasificate a căror stare tehnică corespunde reglementărilor naţionale de siguranţă rutieră, siguranță a călătorilor şi de protecţie a mediului înconjurător, cu inspecţia tehnică periodică valabilă şi certificată corespunzător, conform prevederilor legale în vigoare.

# Anexa 2.1 - Lista mijloacelor de transport utilizate la prestarea transportului public judeţean de persoane prin curse regulate conform situației notificate la CJ

Operatorul va întocmi o listă privind parcul auto care va cuprinde următoarele informaţii despre fiecare autobuz, utilizat la prestarea serviciului de transport public judeţean de persoane prin curse regulate, pentru fiecare traseu:

a.) Nr. de îmmatriculare; b.) Anul de fabricaţie;

c.) Clasificarea;

d.) Nr. locuri/scaune conform certificatului de clasificare;

e.) Standardul EURO;

f.) Carburantul utilizat;

g.) Adaptări pentru persoanele cu mobilitate redusă;

h.) Alte dotări (casă de marcat fiscală, cititor de carduri, GPS, etc.).

 **Parc auto S.C\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ transport judetean Bacău**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Cod Traseu | Loc\_ Plecare | Loc\_Tranzit | Loc\_Sosire | Nr Curse | Nr Înmatricularee | Categ Vehicul | An Fabric | Nr. Locuri | Tip detin | ClasifRAR | AC |
|  8 | BACAU | Filipeni | Fruntesti | 4 |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

**Anexa 3 - Tarife de călătorie practicate în momentul încheierii Contractului**

La data incheierii prezentului Contract, Operatorul va aplica Tarifele de călătorie dupa cum urmeaza :

|  |  |  |
| --- | --- | --- |
| Cod traseu. | Denumire traseu | Tip legitimatie de calatorie |
| Bilet Valoare Tariflei/calatorie | Abonament Valoare Tariflei/abonament |
| 8 | BACAU | FILIPENI | FRUNTESTI  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

# Anexa 4 - Metodologia de monitorizare şi evaluare a Operatorului de Transport

Entitatea contractantă va monitoriza, evalua şi înregistra prestaţia Operatorului în cadrul Programului de Transport prin mecanismul următor :

1. Sondaje complete efectuate în mod regulat referitor la calitatea serviciilor. Entitatea contractantă

va elabora şi implementa sondaje de control periodice privind serviciul public de transport, prin care se vor aduna informaţiile necesare pentru monitorizarea şi evaluarea Programului de Transport.

1. Se vor intocmi Procese-verbale, Fişe de monitorizare, iar în cazul in care se impune se vor stabili

 măsuri de remediere a deficiențelor constatate.

**FIȘĂ MONITORIZARE**

**transport public județean de persoane prin curse regulate**

 **Probleme verificate:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

…………………………………………………………………………………………………………………………………

|  |  |  |  |  |  |  |
| --- | --- | --- | --- | --- | --- | --- |
| Data | Ora | Traseu / nr. cursa | Operator detransport | Nr. înmatr.autobuz | Conducator auto | Deficienţeconstatate |
| **...** |  |  |  |  |  |  |
| **...** |  |  |  |  |  |  |

# Anexa 5 - Caietul de Sarcini al serviciului de transport public județean de persoane prin curse regulate, in judeţul Bacău

# Anexa 6 - Regulamentul pentru efectuarea transportului public judetean de persoane prin curse regulate, in judeţul Bacău

# Anexa 7 - Resursele umane şi protecţia socială a angajaţilor Operatorului

Operatorul va aplica propria sa politică de selecţie, calificare, instruire, recalificare, concediere şi salarizare, potrivit Contractului Colectiv de Muncă, Codului Muncii, şi prevederilor legale în vigoare.

Activitatea de planificare a resurselor umane urmează specificul activităţii societăţii şi are scopul de a asigura personalul calificat necesar, cu instruire profesională şi competenţe adecvate pentru cerinţele activităţii.

La data semnării prezentului Contract, operatorul are următoarea structură de personal :

|  |  |
| --- | --- |
| **Categorie personal** | **Numar** |
| Personal administrativ |   |
| Personal direct implicat in activitatea de transport rutier public judetean de persoane prin curse regulate |   |
| Personal pentru alte activitati |   |
| **TOTAL PERSONAL** |   |

 Operatorul se obligă să respecte toate normele naţionale şi europene referitoare la protecţia socială a angajaţilor, inclusiv cele referitoare la măsurile de protecţie socială luate în cazul concedierilor colective, ca urmare a planurilor de restructurare, precum şi reglementările privind combaterea discriminării la locul de muncă.

 Personalul cu atribuţii în siguranţa traficului va face periodic subiectul unei examinări psihologice şi medicale, potrivit legislaţiei în vigoare.

 Personalul Operatorului este pe deplin conştient de obligaţia sa de a se conforma reglementărilor în vigoare, instrucţiunilor şi altor documente din care reies sarcini şi responsabilităţi, precum şedinţe, discuţii, panouri informative.

 Pentru a atinge şi menţine competenţa necesară pentru activităţile prestate potrivit prezentului contract, se vor identifica, planifica şi conduce activităţi de instruire pentru toate categoriile de angajaţi ai Operatorului. Cursurile de instruire vor fi ţinute în domeniul profesional, al managementului calităţii şi al siguranţei la lucru.

**Anexa 8 Indicatori de performanta privind efectuarea transportului public judetean de persoane prin curse regulate, în județul Bacău.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Indicatori** | **Descriere mod de calcul, pentru o lună** | **Mod transport** | **Parametru** | **Pondere indicator****(din total 100%)** | **Nivel parametru înregistrat** | **Garanţia de bună execuţie****(G)** |
| **U.M.** | **Nivel maxim permis lunar fără penalizare** | **Valoare G****(lei)****........** |
| **Reţinere din G** |
| **0** | **1** | **2** | **3** | **4** | **5** | **6** | **7** | **8 = (7 - 5) x 6 x G** |
| 1 | Curse neregulate din culpa operatorului  | Numărul de curse/ trasee pe care operatorul a suspendat sau a întârziat executarea transportului față de programul de circulație | Autobuz | Nr. | 2 | 10% |   |  |
| 2 | Numărul de călători afectaţi de situaţiile prevăzute la pct. 1 | Numărul de călători afectaţi de situaţiile prevăzute la pct. 1 | Autobuz | Nr. | 50 | 10% |   |  |
| 3 | Numărul total de mijloace de transport utilizate zilnic comparativ cu numărul necesar pentru realizarea programului de circulație | Numărul total de mijloace de transport utilizate zilnic comparativ cu numărul necesar pentru realizarea programului de circulație | Autobuz | % | 0 | 10% |  |  |
| 4 | Curse neefectuate din culpa operatorului  | Procent curse neefectuate din total curse | Autobuz | % | 0 | 15% |  |  |
| 5 | Trasee neefectuate/anulate din culpa Operatorului pentru o durată mai mare de 24 ore | Procent trasee neefectuate/anulate din total trasee atribuite | Autobuz | % | 0 | 20% |  |  |
| 6 | Reclamaţii de la călători privind dotările de confort şi calitatea serviciului | Fundamentate | Numărul de reclamaţii fundamentate înregistrate | Autobuz | Nr. | 5 | 1% |  |  |
| Rezolvate | Numărul de reclamaţii fundamentate rezolvate în termen legal | Autobuz | Nr. | 5 | 1% |  |  |
| Nerezolvate | Număr de reclamaţii fundamentate la care călătorii nu au primit răspuns în termen legal | Autobuz | Nr. | 3 | 1% |  |  |
| 7 | Protecţia mediului  | Respectarea standardelor de poluare EURO  | Respectarea standardelor de poluare EURO cu care Operatorul a câştigat licitaţiaNumărul de autovehicule care nu respectă normele EURO raportat la numărul de autovehicule necesare pentru realizarea Programului de circulație | Autobuz | % | 0 | 2% |  |  |
| 8 | Vehicule | Vechimea medie a vehiculelor | Vechimea medie a mijloacelor de transport cu care Operatorul a câştigat licitaţia | Autobuz | ani\* | 0 | 5% |  |  |
| 9 | Sancţiuni şi penalităţi | Cuantumul sancţiunilor şi penalităţilor plătite de operator pentru nerespectarea condiţiilor de calitate şi de mediu privind desfăşurarea transportului | Autobuz | lei | Conf.legislatiei în vigoare și Regulament | 10% |  |  |
| 10 | Respectarea prevederilor legale | Numărul abaterilor de la prevederile legale constatate şi sancţionate de personalul împuternicit | Autobuz | Nr. | 1 | 5% |  |  |
| 11 | Accidente în trafic | Numărul accidentelor în trafic din vina personalului propriu al operatorului | Autobuz | Nr. | 0 | 10% |  |  |

Analiza și evaluarea gradului de respectare a indicatorilor de performanță de către operatorii de transport rutier,

se va realiza anual.

**Entitatea contractantă va monitoriza și evalua indicatorii de mai sus numai pe bază de verificări, astfel:**

1. **Verificarea prin sondaj a ieșirilor și intrărilor programate din/în traseu, pentru conformitatea parcului circulant realizat cu cel programat;**
2. **Verificarea prin sondaj a prestației efective în stațiile de plecare, intermediare și terminus, în conformitate cu orarele din Programul de circulație;**
3. **Evaluarea și analiza incidentelor în trafic, pentru stabilirea responsabilităților și sancțiunile aplicate Operatorului pentru cursele neefectuate din culpa sa. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **DELEGATAR, OPERATOR,**

 **JUDEŢUL BACĂU S.C**

**Preşedintele Consiliului Judeţean Bacău, Administrator,**

 **Valentin IVANCEA**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Director executiv**

**Direcția economică,**

**Gabriela MITREA \_\_\_\_\_\_\_\_\_\_\_\_\_\_\_\_\_\_\_**

**Director executiv**

**Direcția juridică și administrație publică locală,**

**Marius Ciprian BOGEA\_\_\_\_\_\_\_\_\_\_\_\_\_\_\_**

**Director executiv**

**Direcția strategii, administrarea infrastructurii rutiere**

**și transport public,**

**Nina CHIPER\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Director executiv**

**Direcția achiziții publice,**

**Mariana MITRUȚI\_\_\_\_\_\_\_\_\_\_\_\_\_\_\_\_\_\_\_\_\_\_\_**